בוריס פיגובט

דוקטור בוריס פּיגוֹבָט (נולד ב-26 באוקטובר 1953, אודסה) הוא מלחין ומנצח ישראלי, חבר באיגוד הקומפוזיטורים בישראל. חתן פרס ראש הממשלה לקומפוזיטורים וזוכה פרס אקו"ם שלוש פעמים, מתוכם פרס על מפעל חיים.

באמתחתו של פיגובט מאות יצירות, בהן לחנים מקוריים אשר נוגנו בארץ ובעולם, לצד עיבודים מחודשים ליצירות עבר. פיגובט מלמד הלחנה בקונסרבטוריון פתח תקווה ומשמש כמנהל תזמורות כלי מיתר ותזמורות קאמריות בשורת ערים ברחבי הארץ.

 ביוגרפיה 
בוריס פיגובט נולד בשנת 1953 באודסה שברפובליקה העממית של אוקראינה. אביו היה מהנדס בחברת טקסטיל ואמו הייתה רופאה. הוא התחיל להלחין בגיל 12 בקוסרבטוריון ועבר ללמוד מוזיקה במוסקבה בגיל 15. הוא סיים לימודי קומפוזיציה באקדמיה ע"ש גנסין  במוסקבה ובין 1978 ל-1990 היה מרצה בכיר באקדמיה לאומנויות בטג'יקיסטן. בשנת 1990 עלה פיגובט לישראל. בשנת 2002 השלים פיגובט דוקטורט בקומפוזיציה באוניברסיטת בר-אילן.

 חיים אישיים 
פיגובט נשוי, אב לשני בנים וסב לשישה נכדים. מתגורר בראש העין.

בכורות של יצירותיו ופרסים

בשנת 1988, זכה בתחרות המלחינים הבינלאומית בבודפשט בדיפלומת הצטיינות על יצירתו, "מוזיקה דולורוזה מספר 2" לרביעיית טרומבונים.

בשנת 1995, זכה בפרס אקו"ם על יצירתו - "רקוויאם השואה" לוויולה ותזמורת.

בשנת 2000, זכה בפרס ראש הממשלה לקומפוזיטורים. באותה שנה בוצעה יצירתו "מצדה", פואמה לתזמורת כלי נשיפה, בפסטיבל ISCM למוזיקה בת-זמננו בלוקסמבורג, וב-2003 במסגרת כנס תזמורות כלי נשיפה עולמי (WASBE - World Association for Symphonic Bands and Ensambles) ביונקופינג , שוודיה.

יצירה נוספת לתזמורת כלי נשיפה, "wind of yemen", בוצעה במגוון הופעות, ביניהן: ב-2003 בפסטיבל המוזיקה האסיאתית בטוקיו, ב-2008 בכנס WASBE בסינסינטי וב-2018 בפסטיבל תזמורות כלי נשיפה בסינגפור.

בשנת 2005 זכה פיגובט בפרס אקו"ם בשנית, על יצירתו "song of the sea", פואמה לתזמורת כלי נשיפה. היצירה בוצעה באולם הקרנגי הול בניו יורק.

ב-14.12.2024 בוצעה הסונאטה לבסון ולפסנתר מאת בוריס פיגובט, בבכורה עולמית, על ידי נגן הבסון עוזי שלו והפסנתרנית ענת פבריקנט, במסגרת קונצרט בסדרה הקאמרית של התזמורת הפילהרמונית הישראלית, באולם צוקר שבהיכל התרבות, תל אביב. 

בשנת 2024 זכה פיגובט בפרס אקו"ם בפעם השלישית על מפעל חייו.

רשימת יצירות חלקית

יצירות לתזמורת סימפונית
 "רקוויאם השואה" (1994-1995) לויולה ולתזמורת סימפונית
 "פואמת השחר" (2010) לויולה ולתזמורת סימפונית
 "שמא שכחנו" (2010) פואמה לתזמורת סימפונית
 "הגן הקסום" (2009) פואמה לתזמורת סימפונית

יצירות לתזמורת מיתרים
"חתונה יהודית" (2008) לקלרינט ותזמורת מיתרים
"ניגון" (1996) לתזמורת מיתרים
"בסגנון ארגנטינאי" (2008) לתזמורת מיתרים
"צפת" (2004) - רפסודיית כליזמר לכינור ותזמורת מיתרים

יצירות לתזמורת כלי נשיפה סימפונית/כלי נשיפה מעץ/כלי נשיפה ממתכת
"רוחות תימן" (2000) תמונה לתזמורת כלי נשיפה סימפונית
"שירת הים" (2005) פואמה לתזמורת כלי נשיפה סימפונית
"מצדה" (1997) פואמה לתזמורת כלי נשיפה סימפונית
"על הר סיני" (2004) פואמה לתזמורת כלי נשיפה סימפונית
"מארש קונצרטי" (2006)
“מראות ישראל" (2014) לתזמורת כלי נשיפה

יצירות להרכבים קאמריים
"מגניפיקט של בוטיצ'לי" (2010) לוויולה ופסנתר
"מסע מוזיקלי קצר" (2008) לשתי מרימבות
"האביב של בוטיצ'לי" (2007) לפיקולו ונבל
"שולמית" (1996) לחליל, בסון ונבל
סונטה לבסון ופסנתר (2023). הוקדשה לנגן הבסון עוזי שלו, שביצע אותה, עם הפסנתרנית ענת פבריקנט ב-14.12.24, בבכורה עולמית.

יצירות לכלי סולו
"ניגון" לכינור סולו/ויולה סולו
"ירושלים" (1991/2009) לפסנתר סולו
"קולות ירושלים" (2004) לגיטרה סולו
"כוכבים משוטטים" (1996) לנבל סולו

יצירות למקהלה מלאה (SATB) א-קפלה
"קינת ירמיהו החמישית" (2001)
"על נהרות בבל" (1991)

קישורים חיצוניים

דף המלחין באתר איגוד הקומפוזיטורים בישראל
דף המלחין באתר המכון למוזיקה ישראלית



 הערות שוליים 

קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:זוכי פרס אקו"ם
קטגוריה:זוכי פרס ראש הממשלה לקומפוזיטורים
קטגוריה:ישראלים שנולדו ב-1953